Hinter jedem Byytrag zue dr Wikipedia - eb er guet isch oder schlächt - stoht e Mänsch. Zue däm Satz jo sage isch eifacher wie au derno handle. Aber grad des isch seli wichtig bi eme Gmeinschaftsprojäkt wie dr  Wikipedia. Byyträg sin vo Autore gschribe un die sin verletzt, wänn eber in eme arg grobe Ton iber dr Inhalt vun eme Tekscht oder eme Diskussionbyytra här zieht. Derzue chunnt, ass in eso eme Fall d Diskussion verlageret wird vun ere Sachebeni uf d Ebeni vu dr Persone, wu derhinter stehn. Doderdur entstoht Stryt un des isch nit ferderlig fir des Projäkt.